السلام عليكم ورحمة الله وبركاته يا ترى ابنك شايف الدنيا ازاي؟ شايف ايه تصوره عن الحياة ببساطة الجواب عن هذا السؤال ابنك يتصور الحياة كما يعيشها معك في حديث جميل جدا تأسيسي للنبي صلى الله عليه وسلم يقول
ما من مولود الا يولد على الفطرة. فابواه يهودانه او ينصرانه او يمجسانه فالجواب ببساطة ابنك يتصور الحياة كما يعيشها معك. يعني عايزك تتخيل مثلا ان في اسرة الزوج والزوجة بيناموا براحتهم. بيصحوا براحتهم. بياكلوا اي حاجة. بيعملوا اي حاجة هم عايزينها
ما عندهمش ضبط التصرفاتهم بيقولوا اي كلام لما بيغلطوا ما بيرجعوش عن غلطهم. آآ تصورهم للوقت ان هو عبء فلابد انه يتخلص منه فهم نظرتهم للوقت ان هو محتاجين نضيع الوقت
عايشين مع النت والموبايلات مع الافلام والمسلسلات والمباريات يهتمون بدقائق التفاصيل التي مثلا آآ دقائق تفاصيل الحياة اللي هي التي لا تخصهم. اللاعب الفلاني انتقل من النادي الفلاني بالسعر الفلاني. الممثلة الفلانية اخدت كم في
الفيلم الفلاني آآ اخبار لا تهمهم ولا تعنيهم عايزك تتصور ابناء هذه الاسرة. يعني ولاد الراجل ده والست دي هيطلعوا يفكروا في ايه ؟ نفس الشيء. تصورهم عن الحياة هيكون بهذه الطريقة
زي ما هو عايز آآ يصحى زي ما هو عايز. يقول اللي هو عايزه. آآ يتابع توافه الاخبار والاشياء التي لا تعنيه تماما في المقابل عايزك تتخيل اسرة الزوج والزوجة
شعلة نشاط. مهتمين جدا بتفاصيل الحياة. مهتمين بمشروع النجاح. عندهم تصور للحياة صحيح عندهم اهتمام بدينهم بفرائض اليوم بالنوافل بالمستحبات بيحافزوا على كل كلمة تطلع منهم ولو واحد منهم صدر خطأ لو واحد منهم
صدر منه خطأ بيرجع بسرعة عن الخطأ ولو واحد منهم آآ ضيع شيء آآ من فرائضه بيتحسر عليه وبيندم وبيدايق ويبقى الموضوع بالنسبة له صعب جدا. نفس الاسرة دي مهتمية بالتغذية عارفة هي بتاكل ايه وبتشرب ايه وبتاكلوا ليه وبتاكلوا امتى؟ بتنام امتى وبتصحى امتى
آآ عندهم كذلك اهتمام كبير مثلا بابنائهم وتربية ابنائهم واصلاح ابنائهم. شايفين ان ان الحياة يعني فرصة لابد انها تغتنم لابد ان احنا نهتم بصحتنا. نهتم بديننا نهتم بتزكية نفسنا. آآ نهتم بصلة الرحم. نهتم بالخلق. لو صدر منهم خطأ
بيرجعوا عنه كيف ينشأ الطفل او الولد او البنت اذا وجد اسرة مثل هذه الاسرة؟ لا شك ان هو مفاهيم الحياة عنده ستكون متزنة ليه؟ لانه هيتصور ان الحياة دي فرصة للانسان يصنع فيها نجاح في كل ميدان من ميادين النجاح
الدين الخلق القلب الصحة اللياقة الجمال الشكل هيستمتع بالحياة بجد مش هيستمتع بها استمتاع آآ يعني مزيف او استمتاع يكون لحظي وبعد كده ينتهي. لأ هيبقى فاهم الحياة صح. هينظر للوقت على انه فرصة تغتنم مش عبء يريد ان يتخلص منه
لازم تفهم ان انت كاب او انت كام مسؤولة عن الاسرة يعني ايه؟ يعني لو انت نجحت كل الاسرة هتنجح لو انت نجحت هتكون شعلة نشاط لباقي الاسرة. هتبث فيهم الروح بمعنى
كان في مثل قديم بيقول ان نفسك مثل دابتك. ان رأت منك الجد جدت. وان رأت منك الكسل كسلت. يعني ايه؟ يعني انت مثلا لو عودت الدابة اللي انت بتركبها على
الجدية والقوة والنشاط هتبقى هي كمان قوية ونشيطة. انما لو انت عودتها على النوم والكسل هي هتكسل. بالضبط كده الاب او الام الزوج او الزوجة في البيت لازم تعرف ان انت لما بتنجح لما بتغير حياتك كل البيت بيتأثر
ويعود ذلك عليك ايضا بالنفع. بمعنى لما ابنك يلاقيك بتنام بدري عارف انك انت بتنام بعد صلاة العشاء مثلا بتصلي السنة وازا كنت هتصلي الوتر الاول او بتوتر في اخر الليل. لقاك بتحافظ على
مواعيدك بتحافز على العادات اليومية انك تغسل سنانك تلبس لبس جميل تنضف بيتك آآ تنضف مكانك آآ عارف بتصحى امتى بتصحى قبل الفجر مسلا صلي ركعتين وتدعي آآ بيلاقيك مواظب على الصلاة في المسجد بيلاقيك محافظ على وقتك جدا وكل وقت له عمل محدد
مهتم بتغذيتك بتاكل ايه؟ وبتاكله ليه؟ وبتاكله امتى؟ بتصحى امتى؟ بتنام امتى؟ آآ كلامك مع الناس المواقف كمان اللي ابنك بيعيشها معك بيتأثر بها جدا. بيشوف ردة فعلك. لما يحصل لك مصيبة ان انت مسلا
كنت مجهز لرحلة وتمام التمام وبعد كده الرحلة اتلغت. ابنك بيشوف رد فعلك. هتقبل الموضوع وتتصرف معه وتصرف صحيح. ولا هتتصرف وايه اللي حصل ويلاقيك ضعيف لأ لازم تفهم ان كل يعني الاساس في التربية هو النظر ان ابنك لما بيشوفك بتتصرف ازاي عايش ازاي بتنام بتنام امتى بتصحى امتى
انت بتاكل ايه وبتاكلوا ليه؟ شايفك مهتم بشكلك بلبسك بجسمك بدينك بخلقك مهتم بزوجتك باولادك هذا هو تصوره عن الحياة انت كده بتكون اسهمت بشكل قوي جدا في ان يبقى ولدك على الفطرة السليمة وتزيد هذه الفطرة
لذلك نصيحة يعني مناخ لك. كاب او كام لابد ان تفهم ان الحياة آآ ليست لضياع الوقت وليست لضياع العمر والصحة لأ النبي صلى الله عليه وسلم قال نعمتان مغبون فيهما كثير من الناس الصحة والفراغ. انا
بتكلم معكم كلام من القلب مش مرتب فهتلاقي الكلام متعاد ومتكرر. لكن الفكرة كلها اللي خطرت ببالي ان كتير من الناس فاكر ان هو لما بيضيع او بيكسل او بيكبر دماغه ان هو بس بس كده بيأثر على نفسه. لأ انت بتأثر على الاسرة كلها
ابنك اللي طالع ده بيتصور الحياة زي ما انت عايشها انت نايم براحتك وعايش في الطراوة ومضيع حياتك. ابنك كمان بيطلع كده. ابنك شايف ان الوقت مسلا لو هو مسافر في راكب مواصلة. شايف ان الوقت عبء فهي عايز يتفرج على فيلم
عايز يلعب لعبة ليه لانه عايز يضيع الوقت. لكن لو شافك انت بتحافز على وقتك في السفر بتقرأ قرآن. او بتقرأ في كتاب او بتسمع درس. ماشي؟ او حتى بتلعب مع اولادك. يبقى هينطبع في زهن ابنك ان
وقت غنيمة اه او ثروة تغتنم وليس عبئا يتخلص منه لزلك مهم جدا جدا انك تفهم الفكرة دي ان لما انت بتتغير للافضل مش انت بس اللي بتتغير. اسرتك بتتغير معك. المحيط اللي حواليك بيتغير معك. اصحابك
غيروا معك. الناس اللي حواليك بتتأثر منك بقولك وعملك. شايفينك بتنجح. بتحب النجاح ومتصور النجاح النجاح في الدين النجاح في الخلق في الدراسة في مجال العمل في التغذية في الرياضة في الاسرة في صلة الرحم
النجاح قيمة عظيمة جدا اذا اكتسبها رب الاسرة او او الام لابد ان ان تتغير الاسرة جميعا. فلذلك نصيحتي لك اتق الله في عمرك. اتق الله في صحتك. اتق الله في وقتك. اتق الله في اسرتك. في زوجتك وابنائك. واعلم ان كل تصرف تفعله
لا ينعكس فقط عليك وانما ينعكس على الاسرة جميعا. واحب ان ادعو بهذا الدعاء في اخر الكلمة ربنا هب لنا من ازواجنا وذرياتنا قرة اعين وجعلنا للمتقين اماما. ربنا سبحانه وتعالى وهو يصف
بيت زكريا عليه السلام قال انهم كانوا يسارعون في الخيرات ويدعوننا رغبا ورهبا هذه القيم عظيمة جدا ان يتحول بيتك الى خلية نحل خلية نحلة تعشق النجاح تعشق صلاة الجماعة. تعشق الذهاب الى المساجد. تعشق ممارسة الرياضة. تعشق حسن الخلق والادب. تعشق القراءة. آآ تحب آآ
صلة الرحم تحب الاحسان الى الناس. تتصرف في المواقف تصرفا صحيحا. صلبة تتحمل المصائب. مش اول ما يحصل لهم مصيبة يناموا ويخافوا ويتسخطوا على القدر لأ لازم تعود اولادك على طلب معالي الامور. ولابد ان يروا فيك مثالا حيا تطبيقيا لهذه الامور
اه نسيت اقول لكم صباح الورد وصباح الخير عليكم. دي بس تزكرة كده خفيفة واسأل الله سبحانه وتعالى ان يعيننا على طلب الخير وان يبارك في ابنائنا وان يحفظهم. والسلام عليكم ورحمة الله وبركاته